 Ṣe àpilẹkọ àkòrí fún àwọn ọrọ wọnyí: Gbajúgbajà òṣèré tíátà Yorùbá, Kẹmi Afọlábí, tó ní àìsàn arọniléegun, Lupus, ti fi ìdúpẹ ránṣẹ sí gbogbo àwọn ọmọ Nàìjíríà tó na ọwọ ìrànwọ si lásìkò àìsàn tó ń là kọjá. Nínú àtẹjáde tó fi sí ojú òpó Instagram rẹ ló ti dúpẹ lọwọ ẹbí, ará àti àwọn ọrẹ rẹ tó fi mọ àwọn olólùfẹ fún àdúrótì wọn. Láìpẹ yìí ni òṣèrébìnrin náà fi léde wí pé àìsàn kí sẹẹlì ara máa bá ara jà, kí egungun sì máa ro ni ja gbogbo ara, ìyẹn Lupus, ń bá òun fínra. Ó ní dókítà sì ti sọ fún òun pé kò ní ju ọdún máàrún si tí òun yóò lò láyé, eléyìí tó ti lo ọdún kan nínú rẹ. Lójú òpó Instagram rẹ ọhún ló ti fi léde pé kìí ṣe ìgbésẹ tó rọrùn ni fún òun látí máa sọ ìtàn òun àti ìdojúkọ tí òun là kọjá fún àwọn ènìyàn. Nígbà tó ń ṣàlàyé ìdí tó fi kéde àìsàn tó ń ba fínra síta, Kẹmi Afọlábí ní Gbogbo agbára mi ni mo lò látí sọ fún àwọn ọmọ Nàìjíríà ohùn tí mo ń là kọjá Ó fikun pé Àmọ mo nílò látí ṣe bẹẹ kí n lè jẹ ìwúrí fún àwọn ènìyàn tó ń la irú ǹkan báyìí kọjá tàbí jù báyìí lọ, kí àwọn náà le ní agbára látí ṣe ohun tó tọ. Ọpọlọpọ ènìyàn ló jáde sí mi ní ojoojúmọ, tí wọn gbàdúrà fúnmi, tí wọn sì ń ṣìkẹ mi lọnà tó wú ni lórí. Ìfẹ tí wọn fi hàn mí jẹ kí n ní okun àti agbára láti jà fitafita kí n lè wà láyé, kí n sì wà ní àlàáfíà si ju ti tẹlẹ lọ. Bí ó tilẹ jẹ pé ìrìn-àjò ìtọjú àìsàn tí mo ń là kọjá kò dẹrùn fún èmí àti àwọn ẹbí mi àmọ ìrànwọ yín jẹ kí ẹrù náà fúyẹ fún wa láti gbé. Nínú ọrọ rẹ ni ó ti fi léde bó ṣe dùn mọ òun nínú bí àwọn ọrẹ àti ojúlúmọ tó fi mọ àwọn akẹgbẹ òun lágbo tíátà, ṣe jíròrò lórí àti ran òun lọwọ, tí wọn sì ń fi owó náà ran òun lọwọ. Kìí ṣe owó nìkan, wọn tún ń yọjú sí mi látí wo àlàáfíà mi ní ìgbà dé ìgbà. Ádùrá mi ni pé ẹ kò ní fi àìsàn lo ìgbà láyée yín, ìrànwọ Elédùmarè á dìde síi yín, tí àlàáfíà á sì jọba ní ayé gbogbo ẹyin olólùfẹ mi. Bákan náà ló gbàdúrà fún àwọn tó ń la ìdojúkọ kan kọjá àbí òmíràn pé, ìrànwọ á dé fún wọn àti okun òun agbara látí jà fún ẹmí wọn. : Òun rèé! Àkòrí fún ọrọ náà:Kẹmi Afọlábí: Àwọn akẹgbẹ mí ṣe gudugudu méje láti ṣèrànwọ fún mí, tí ó jẹ kí ẹrù náà fúyẹ láti gbé. 